stanford-oval/wikipedia huggingface dataset:
ליאוניד דולז'נסקי
קורות חיים

דולז'נסקי בנם של מרים והכירורג פרופ' יעקב דולז'נסקי נולד ביקטרינוסלב ברוסיה (משנת 1917 אוקראינה). עלה לארץ ישראל עם הוריו בשנת 1920. לאחר סיום בית ספר תיכון למד רפואה בברלין. סיים את חוק לימודיו בשנת 1926.
עוד בהיותו סטודנט לרפואה התחיל לעבוד כחוקר במכון על שם הקיסר וילהלם בברלין. בשנת 1928 הוזמן להקים מחלקה לחקר הפיזיולוגיה של התא במכון פסטר בפריז. בשנת 1931 הוזמן על ידי פרופ' רסלה, באוניברסיטת ברלין, לארגן מעבדה לחקר תאים במכון הפתולוגי. במשך שנת 1934 עשה עבודת מחקר במכון הביולוגי שבקופנהגן, ובשנת 1935 חזר לארץ ישראל, והשתקע בירושלים.
בשנת 1935 ייסד דולז'נסקי ומונה למנהל המחלקה לפתולוגיה ניסיונית וחקר הסרטן במסגרת המעבדות לחקר הסרטן באוניברסיטה העברית, לראשונה בבית הבריאות שטראוס ע"ש נתן שטראוס, והחל משנת 1939 – בבית רנטוף שעל הר הצופים. בנוסף, דולז'נסקי התמחה בצילומים מיקרוסקופיים לצורכי עבודתו המדעית. דולז'נסקי היה מחלוצי חקר הסרטן באוניברסיטה העברית במשותף עם הפרופ' לודוויג הלברשטטר.
דולז'נסקי השתתף בהכנות לקראת פתיחת הפקולטה לרפואה באוניברסיטה העברית. גילה עניין רב בהכשרת סטודנטים חוקרים. (בית הספר לרפואה בירושלים נפתח כ-13 חודשים לאחר מותו ב-17 במאי 1949).
דולז'נסקי היה חבר בההגנה משנת 1936. השתתף בשמירה בין השנים 1936–1939, כולל במאורעות אוקטובר 1933. בפרוץ מלחמת העצמאות מילא תפקידי שמירה הגנתיים.
בביתו ברחביה הקים דולז'נסקי חוג ספרותי. נפגשו שם (אחת לחודש) אנשי מדע ואנשי רוח כדי לקרוא בצוותא שירה רוסית קלאסית, בעיקר את פושקין. בין אנשי החוג: הפרופ' אנה ויצמן, הפרופ' משה ויצמן
ב-13 באפריל 1948 (ד' בניסן תש"ח) נהרג בשיירת הדסה. הובא לקבורה בבית הקברות סנהדריה.
לאחר מותו הוענקה לדולז'נסקי דרגת סרן בחיל הרפואה של צה"ל.
משפחה

השאיר אישה, הד"ר וירה דולז'נסקי (גרודנו, 8 במאי 1896 - ירושלים, 13 באפריל 1996), כימאית בהשכלתה, שעבדה כמורה לרוסית באוניברסיטה העברית, ובת, פאניה-רינה. הבת רינה אטינגר (פאני דולז'נסקי), נפטרה ב-2011, וכיהנה כפרופסורית במחלקה לרפואה ניסויית וחקר הסרטן בבית הספר לרפואה של האוניברסיטה העברית, המחלקה אותה הקים אביה. רינה אטינגר הייתה רעייתו של פרופ' שמואל אטינגר.
הערות שוליים

↑  התפתחות שירותי הרפואה בירושלים בתקופת השלטון הבריטי, מתוך:  > ירושלים בתקופת המנדט > הרפואה בירושלים > התפתחות שירותי הרפואה בירושלים בתקופת השלטון הבריטי "ירושלים בתקופת המנדט העשייה והמורשת", עריכה: יהושע בן אריה, עמוד 304, יד בן צבי, משכנות שאננים, 2003
↑  ניסים לוי, יעל לוי, "רופאיה של ארץ-ישראל 1799-1948", הוצאת איתי בחור, זכרון יעקב, מרץ 2012, מהדורה שנייה, ערך: דול'זנסקי לאוניד, עמוד 167
↑  ניסים לוי, יעל לוי, "רופאיה של ארץ-ישראל 1799–1948", הוצאת איתי בחור, זכרון-יעקב, מרץ 2012, מהדורה שנייה, ערך: דולז'נסקי יעקב בן משה פרופ', עמודים 166-167
↑  "בניין נתן רטנוף״, שנקרא על שם הרופא היהודי-אמריקני, מיקומו של הבניין היה מול בית החולים ״הדסה״, על הר הצופים הארכיון ההיסטורי של האוניברסיטה העברית, 1918-1948
↑  אלבום ליאוניד דולז'נסקי יד יצחק בן צבי
↑  נסים לוי, יעל לוי, "רופאיה של ארץ-ישראל 1799 - 1848", איתי בחור - הוצאה לאור, מהדורה שנייה, מרץ 2012, עמוד 183
↑  ראו דיווח על פתיחת בית הספר: נפתחה הפקולטה לרפואה, דבר, 18 במאי 1949.
↑  חדשות מדע, תגליות ומידע לציבור מבית מכון ויצמן למדע / ראו בפסקה "פושקין בירושלים" מסע הקסם המדעי מבית מכון ויצמן למדע
↑  ליאוניד דולז'נסקי, באתר יד בן צבי.
| --- | --- |
בקרת זהויות :  NLI: 987011555253305171  VIAF: 5311166479525007840005   WorldCat (עם VIAF): 5311166479525007840005
סטיבי ניקס

| --- | --- |

 לידה:  26 במאי 1948 (בת 76) פיניקס, ארצות הברית 
 שם לידה:  Stephanie Lynn Nicks 
 שם במה:  Stevie Nicks 
 מוקד פעילות:  ארצות הברית 
 תקופת הפעילות:  מ-1969 
 מקום לימודים:  בית הספר התיכון הקתולי ג'אדג' ממוריאל, אוניברסיטת המדינה של סן חוזה, בית הספר התיכון ארקדיה, בית הספר התיכון מנלו-אתרטון, קולג' קנדה 
 סוגה:  פופ רוק, קאנטרי רוק, רוק קל 
 סוג קול:  קונטרה אלט 
 שפה מועדפת:  אנגלית 
 כלי נגינה:  גיטרה, כלי מקלדת, תוף מרים 
 חברת תקליטים:  פולידור רקורדס, אטקו רקורדס, אטלנטיק רקורדס 
 פרסים והוקרה:  היכל התהילה של הרוק אנד רול (2019) 
 stevienicksofficial.com
 פרופיל ב-IMDb
 חתימה:  
 
סטפני לין "סטיבי" ניקס (אנגלית: Stephanie Lynn "Stevie" Nicks; נולדה ב-26 במאי 1948) היא זמרת ומוזיקאית אמריקאית שמוכרת הן בשל היותה חברה בלהקה המצליחה "פליטווד מק" הן בשל קריירת הסולו המצליחה שלה.
שניים ממאפייניה כזמרת ומוזיקאית כוללים את קולה הייחודי שנע בין הסגנונות קאנטרי ורוק והסגנון המסתורי שלה שבא לידי ביטוי באישיותה על הבמה, בשיריה ובהופעתה, כאשר היא מושפעת בעיקר מהסגנון הגותי והמיסטי.
תחילת חייה וקריירה מוקדמת

נולדה בשם סטפני לין ניקס (Stephanie Lynn Nicks) ב-26 במאי 1948 בפיניקס, אריזונה להוריה ג'ס וברברה ניקס. סבה, שהיה זמר קאנטרי שהתקשה להצליח במוזיקה הוא זה שלימד אותה לשיר כבר כילדה. יום לפני יום הולדתה השש עשרה קיבלה ניקס גיטרה בתור מתנה, וכתבה את שירה הראשון שנקרא: "I've Loved and I've Lost, and I'm Sad But Not Blue". כבר בהיותה תלמידת תיכון היא הצטרפה ללהקה שנקראה "The Changing Times".
תחילת חייה וקריירה מוקדמת > לינדסי בקינגהאם ולהקת "פריץ"

בשנתה האחרונה בתיכון, פגשה ניקס את מי שבעתיד יהיה שותפה המוזיקלי וכן שותפה לחיים, לינדסי בקינגהאם: במהלך מסיבה, ניקס ראתה את בקינגהאם מנגן את השיר "California Dreamin'" והצטרפה לשירה.
כמה ימים לאחר מכן, בקינגהאם הזמין את ניקס להיות חלק מהלהקה שניגן בה באותה התקופה "פריץ".
הלהקה הפכה למצליחה בין השנים 1968–1972 והייתה המופע הפותח למוזיקאים המפורסמים ג'ניס ג'ופלין וג'ימי הנדריקס, כאשר שני המוזיקאים היוו השראה לניקס להמשך חייה כמוזיקאית. במהלך היותם חברים בלהקה פיתחו ניקס ובקינגהאם מערכת יחסים רומנטית, שהתפרקותה ב-1977 תוביל בין היתר לאחד האלבומים המצליחים ביותר בהיסטוריה של המוזיקה.
כאשר "פריץ" התפרקה ב-1972 המשיכו ניקס ובקינגהאם ליצור מוזיקה כזוג מוזיקלי שנקרא "Buckingham Nicks".
הקלטות ששלחו לחברת התקליטים "Polydor Records" שכנעו את חברת התקליטים להפיק להם אלבום, שנקרא גם הוא "Buckingham Nicks". האלבום כשל מבחינה מסחרית וחברת התקליטים פיטרה אותם.
על מנת לתמוך כלכלית בה ובבקינגהאם שחלה באותה העת במונונוקלאוזיס זיהומי ניקס עבדה במספר עבודות, שאחת מהן הייתה לנקות את ביתו של המפיק קית' אולסן (אנ'), שאף אפשר לבני הזוג לגור שם במשך תקופה מסוימת.
במשך תקופה קצרה הזוג עבר לאספן, קולורדו. בקינגהאם ניגן עם הלהקה "Everly Brothers", בעוד ניקס נשארה מאחור. במהלך אותה תקופה ניקס כתבה את השיר שמאוחר יותר ייהפך ללהיט כסינגל של להקת פליטווד מק "Rhiannon", וכן שיר נוסף, "Landslide", שנכתב בעת בה הבינה שאולי יהיה עליה לוותר על החלום להיות מוזיקאית ולחזור לבית הוריה, שאמרו לה שהם מוכנים לממן מה שתרצה ללמוד כמקצוע. היא גם לא הייתה בטוחה לגבי מערכת היחסים עם לינדסי בקינגהאם. את כל תחושות הבלבול וההתפרקות הרגשית הכניסה ניקס לשיר הזה, שבבוא היום יזכה להערכה גדולה בקרב מעריצי "פליטווד מק".
קריירה > הפריצה הגדולה למוזיקה – "פליטווד מק"

ב-1 בינואר 1975 מיק פליטווד, מנהיג להקת "פליטווד מק" התקשר לביתם של בקינגהאם וניקס לאחר שהמפיק קייט אולסן השמיע לו את שירם "Frozen Love". בהתחלה פליטווד רצה לצרף רק את בקינגהאם ללהקה, אבל הבין שגם ניקס תצטרף בתור "עסקת חבילה".
האלבום הראשון של ההרכב הזה של הלהקה יצא באותה שנה ונקרא "Fleetwood Mac". האלבום זכה להצלחה עצומה בארצות הברית והשיר "Rhiannon" הפך ללהיט הגדול של האלבום וסימל את הפריצה של סטיבי ניקס למיינסטרים.
בשנת 1977 נגמר הרומן הארוך בין בקינגהאם וניקס. בערך באותה התקופה התגרשו חברי הלהקה ג'ון וכריסטין מקווי. מתוך תחושות הכעס והעצב שחשו חברי הלהקה באותה תקופה צמח האלבום "Rumours", שהיה לאלבום המצליח ביותר בתולדות הלהקה והיה לאחד האלבומים הנמכרים בהיסטוריה (בסוף הסבנטיז הוא היה הנמכר ביותר אי פעם, אבל מאז יצאו מספר מועט של אלבומים שהצליחו לעבור אותו במכירותיהם). כל הסינגלים שהשתחררו מהאלבום היו ללהיטים כאשר "Dreams" של ניקס הופך להיות הסינגל המצליח ביותר של הלהקה וללהיט המקום הראשון היחיד של פליטווד מק בבילבורד הוט 100 עד היום.
האלבום הבא של הלהקה, "Tusk", היה פחות מצליח מזה שקדם לו. למרות ההצלחה המעטה יחסית של האלבום, השיר שכתבה ניקס ושהשתחרר כסינגל מהאלבום "Sara" זכה להצלחה גדולה בארצות הברית כשהפך ללהיט top 10 במצעד הבילבורד.
קריירה > קריירת סולו והמשך הדרך עם "פליטווד מק" ("Bella Donna", ‏"Mirage")

בשנת 1981 הוציאה ניקס את אלבום הסולו הראשון שלה, "Bella Donna". האלבום הפך לאלבום פלטינה תוך זמן קצר ומכירותיו שוות לפלטינה מרובעת. שני הסינגלים הבולטים מאלבום זה כוללים את שיתוף הפעולה של ניקס עם טום פטי "Stop Draggin' MyHeart Around" שהיה ללהיט הגדול ביותר מהאלבום וכן את אחד מהשירים הבולטים בקריירה של ניקס "Edge Of Seventeen". כמו כן האלבום כולל את הדואט עם חבר להקת האיגלס דון הנלי "Leather and Lace", שהפך גם הוא ללהיט.
בשנת 1982 הוציאה ניקס יחד עם "פליטווד מק" את אלבומם הבא "Mirage". השיר שכתבה ויצא כסינגל – "Gypsy" זכה להצלחה ונכנס ל-top20 במצעד הבילבורד. הקליפ שהופק עבור השיר היה בעל התקציב הגבוה ביותר לקליפ באותה התקופה.
קריירה > 1983 – 1987 ("The Wild Heart", ‏"Rock A Little" ו-"Tango In The Night")

ב-1983 יצא אלבום הסולו השני של ניקס, "The Wild Heart". אף על פי שלא זכה להצלחה שזכה לה "Bella Donna", האלבום כן הצליח להפוך לפלטינה כפולה בארצות הברית ולאלבום כסף בבריטניה. הלהיט הגדול מתוכו היה השיר "Stand Back" שבהפקתו סייע הזמר והמפיק פרינס. האלבום הבא שהוציאה "Rock A Little" (שיצא ב-1985) זכה להצלחה גם כן, והשתחררו ממנו הלהיטים "I Can't Wait" ו-"Talk To Me".
ב-1987 הוציאה פליטווד מק את אלבומה הבא, "Tango In The Night" שהיה לאלבום השני המצליח ביותר של הלהקה.
השיר שכתבה יחד עם חברתה סנדי סטיוארט והפך לסינגל מהאלבום "Seven Wonders" זכה להצלחה אבל לא להצלחה גדולה כמו רוב הסינגלים מהאלבום.
בעקבות ריב שהיה בין ניקס ומיק לבקינגהאם בעקבות היותם משתמשי קוקאין כבדים, וכן בשל עימות מכוער בין לינדסי וניקס בתקופה של יצירת האלבום בקינגהאם אמר שלאחר אלבום זה הוא יתפטר מהלהקה, וכך היה. טרם יציאת האלבום הייתה לקוקאין השפעה חזקה ושלילית על חייה של ניקס ובשלב כלשהו זה איים על חייה, ועל כן היא הלכה לגמילה טרם כניסתה לאולפן ההקלטות, ומאוחר יותר התחילה לקחת כדורי קלונופין על מנת להישאר נקייה מסמים.
קריירה > 1988 – 1994 ("Timespace", ‏"Behind The Mask", ‏"The Other Side of the Mirror", ‏"Greatest Hits" ו־"Street Angel")

ב-1988 אלבום הלהיטים הגדולים של ההרכב המחודש של "פליטווד מק" יצא וזכה להצלחה עצומה.
ב-1989 יצא אלבום הסולו הרביעי של ניקס, "Other Side Of The Mirror" שזכה להצלחה ויצא ממנו הלהיט "Rooms On Fire".
ב-1990 יצא האלבום הבא של "פליטווד מק", הפעם בלי לינדסי בקינגהאם ונקרא "Behind The Mask". האלבום זכה להצלחה חלקית בלבד בארצות הברית, אבל זכה להצלחה גדולה בבריטניה כשנכנס למקום הראשון במצעד האלבומים והגיע למעמד פלטינה.
ב-1991 יצא אלבום הלהיטים של ניקס כאמנית סולו, ובנוסף לשיריה שכבר זכו להצלחה, נכללו באלבום שלושה שירים חדשים. באותה השנה הוציאה "פליטווד מק" את אלבום האוסף המרובע "25 Years: The Chain" שכלל לראשונה על אלבום את שירה של ניקס שנכתב במקור לאלבום "Rumours", השיר "Silver Springs". הסכסוך על זכויות השימוש בו הוביל לפרישתה מן הלהקה בין השנים 1991–1997, למעט הופעה חד-פעמית באירוע ההכתרה של הנשיא ביל קלינטון.
באותן השנים ניקס (בצורה אירונית) התמכרה לכדורים שנועדו לעזור לה לא להתמכר מחדש לקוקאין. התמכרות זו הובילה לעלייה גדולה במשקל ולבעיות בתפקוד שלה. לאחר שמעדה ופצעה את עצמה באירוע שבו נכחה כתוצאה מהקלונופין הבינה שעליה להירשם לגמילה. האלבום הבא שלה, "Street Angel" שיצא ב-1994 היה אכזבה מסחרית בהשוואה לאלבומיה הקודמים, שכן רוב הפקת האלבום הייתה סביב תקופת שהותה בגמילה.
האלבום קיבל ביקורות שליליות וניקס הכוללות ביקורת בשל עלייתה במשקל, והיא נשבעה לא לדרוך יותר על במה עד שתרד במשקלה.
קריירה > 1997–1998 ("The Dance" ו-"Enchanted")

לאחר שאיבדה ממשקלה היא הצטרפה מחדש ללהקת פליטווד מק לסיבוב ההופעות "The Dance", שזכה להצלחה גדולה. אלבום הופעה מסיבוב ההופעות בעל אותו שם זכה להצלחה גדולה גם כן והחזיר את סטיבי ניקס ושאר חברי "פליטווד מק" לעיני הציבור.
בשנת 1998 הוציאה את האלבום המשולש "Enchanted" שמתאר את כל התקופות בקריירה שלה בתוספת הקלטות שלא ראו אור קודם לכן.
קריירה > 2001 – הווה

בשנת 2001 הוציאה ניקס את אלבום הסולו הראשון שלה מזה שבע שנים, "Trouble in Shangri-La". האלבום קיבל ביקורות טובות וזכה להצלחה.
ב-2003 יצא גם האלבום הבא של פליטווד מק "Say You Will". כריסטין מקווי עזבה את הלהקה ובקינגהאם חזר, ועל כן היו בהרכב זה ארבעה חברים. האלבום זכה להצלחה אך קיבל ביקורות מעורבות. באותו הרכב יצאה הלהקה לשלושה סיבובי הופעות עולמיים, והוציאה אלבום ו-DVD מהופעה חיה בבוסטון (2004) ואת המיני-אלבום "Extended Play", שיצא ב־2013.
בשנת 2005 יצאה לאור הקלטה מחודשת של הלהיט של פליטווד מק "Dreams", אותו הקליטה עם הרכב הדאנס "Deep Dish" והשיר זכה להצלחה מחודשת. 2007 הוציאה אלבום להיטים שני שנקרא "Crystal Visions: The Best Of Stevie Nicks".
בשנת 2011 הוציאה את אלבום האולפן "In Your Dreams". האלבום זכה לביקורות מצוינות מרוב מבקרי המוזיקה. באותה השנה שודר פרק בסדרה הפופולרית "Glee" שהופיעו בו שישה מהשירים של "פליטווד מק" מאלבומם המצליח ביותר "Rumours" (כולל את "Dreams" של ניקס).
ב-2014 ניקס הופיעה בתוכנית "American Horror Story", שם ביצעה שלושה משיריה: "Rhiannon", ‏"Seven wonders" ו-"Has Anyone Ever Written Anything for You?"
באותה השנה כל ההרכב של פליטווד מק מתקופת האלבום "Rumours" התאחדה לסיבוב הופעות ברחבי אמריקה הצפונית. שבוע לאחר פתיחתו הוציאה ניקס את אלבום האולפן החדש שלה "24 Karat Gold - Songs From The Vault" שבמרכזו שירים אותם כתבה בין השנים 1969 – 1995, אך לא הקליטה מעולם. האלבום הוגדר על ידי רוב המבקרים כאחד הטובים בקריירה שלה, ונכנס עם צאתו לעשרת הגדולים במצעד הבילבורד בארצות הברית. במקביל, החלה ניקס לשמש כמנטורית בתוכנית המוזיקלית "The Voice".
בספטמבר 2024, ניקס הוציאה את הסינגל הראשון שלה מזה ארבע שנים, שנקרא "The Lighthouse". השיר נכתב על רקע ביטול הפסיקה של "רו נגד וייד" על ידי בית המשפט העליון של ארצות הברית בשנת 2022. השיר הופק על ידי ניקס, שריל קרואו ודייב קוב. ניקס מתארת את השיר כ"המנון" בנושא זכויות נשים בארצות הברית והגנה על הדורות הבאים. השיר הוקלט ב-6 בספטמבר 2022, לאחר שניקס כתבה אותו באותו בוקר בהשראת דברי כתבת חדשות שראתה בטלוויזיה. באותו החודש, ניקס הייתה האורחת המוזיקלית בפרק של "סאטרדיי נייט לייב ב-12 באוקטובר בהנחיית אריאנה גרנדה. ניקס ביצעה את השיר "The Lighthouse" בתוכנית. זו תהיה הופעתה הראשונה של ניקס בתוכנית מאז דצמבר 1983, אז קידמה את אלבום הסולו השני שלה. במהלך התכנית, התעוררה בעיה טכנית לפני ההופעה השנייה של ניקס. הבעיה הטכנית נפתרה במהירות, אך גרמה לשידור להציג תמונה של ניקס למשך כ-50 שניות, ולאחר מכן לקפוץ להפסקת פרסומות. לאחר פתרון הבעיה, גרנדה הציגה את ניקס מחדש, והיא ביצעה את השיר "Edge of Seventeen".
קריירה > השפעה

סטיבי ניקס מהווה מקור השראה למוזיקאים רבים, ביניהם קורטני לאב, שריל קרואו, הארי סטיילס, טיילור סוויפט, אדם לוין, בילי קורגן ועוד.
הערות שוליים

1 2  Chris Willman, Stevie Nicks Releases Anthemic Response to the Reversal of Roe v. Wade, ‘The Lighthouse,’, Variety, ‏2024-09-27 (באנגלית אמריקאית)
↑  Ethan Shanfeld, ‘SNL’ Sets Season 50 Hosts Ariana Grande, John Mulaney, Michael Keaton and More — Plus Billie Eilish, Chappell Roan as Musical Guests, Variety, ‏18 September 2024
↑  Meredith Woerner, ‘Saturday Night Live’ Technical Issue Before Stevie Nicks’ Performance Halts the Live Show, Variety, ‏2024-10-13 (באנגלית אמריקאית)
| פליטווד מק |
| --- | --- | --- |
| חברי הלהקה |  1967–1970: פיטר גרין • מיק פליטווד • ג'ון מקווי • ג'רמי ספנסר • דני קירוון    1970–1974: בוב וולש • כריסטין מקווי • דייב ווקר • בוב וסטון    1975–1987: סטיבי ניקס • לינדזי בקינגהאם • מיק פליטווד • ג'ון מקווי • כריסטין מקווי   1987 ואילך: ניל פין • מייק קמפבל     |  |
| אלבומי אולפן | Fleetwood Mac (1968) • ‏ Mr. Wonderful • ‏ Then Play On • ‏ Kiln House • ‏ Future Games • ‏ Bare Trees • ‏ Penguin • ‏ Mystery to Me • ‏ Heroes Are Hard to Find • ‏ Fleetwood Mac (1975) • ‏ Rumours • ‏ Tusk • ‏ Mirage • ‏ Tango in the Night • ‏ Behind the Mask • ‏ Time • ‏ Say You Will |  |
| אלבומי הופעה | Live • ‏ The Dance |  |
| אוספים | Greatest Hits • ‏ 25 Years – The Chain • ‏ The Very Best of Fleetwood Mac • ‏ 50 Years – Don’t Stop |  |
| סינגלים | Over My Head • ‏ Rhiannon • ‏ Landslide • ‏ Go Your Own Way • ‏ Dreams • ‏ Don't Stop • ‏ You Make Loving Fun • ‏ Songbird • ‏ The Chain • ‏ Never Going Back Again • ‏ Silver Springs • ‏ Tusk • ‏ Sara • ‏ Hold Me • ‏ Gypsy • ‏ Big Love • ‏ Little Lies • ‏ Everywhere |  |
| --- | --- |
בקרת זהויות :  NLI: 987007369874105171  PLWABN: 9810537011205606  BIBSYS: 4082461  BNE: XX1048065  BnF: cb13897953k (data)  GND: 119278332  ISNI: 0000 0001 1476 1466  LCCN: n90658675  MusicBrainz: b7f2cca2-72c6-41fb-ae33-53370fc62fe7  NKC: js20020122095  NLA: 35514485  NLK: KAC2020M6103  NSK: 000062323  NTA: 070162913  RERO: 02-A008992870  SUDOC: 079206085  Trove: 980675  VIAF: 84210649   WorldCat (עם VIAF): 84210649
סרגסום

| סרגסום |
| --- | --- |

מיון מדעי
על־ממלכה:: איקריוטים
ממלכה:: אצות
מערכה:: Ochrophyta
על־מחלקה:: Fucistia
מחלקה:: חומיות
סדרה:: Fucales
משפחה:: Sargassaceae
סוג:: סרגסום
שם מדעי
 Sargassum ‏Agardh, 1820

שורות של סרגסום יכולות להימתח לאורך קילומטרים על פני הים
תקריב של סרגסום. אפשר לראות את שלפוחיות הגז שעוזרות לאצה לצוף
דגימה של המין Sargassum hildebrandtii Grunow, סומליה, לפני 1889
סרגסום (שם מדעי: Sargassum) היא משפחה של אצות חומות ממחלקת החומיות. מינים רבים מפוזרים ברחבי האוקיינוסים הטרופיים של העולם, שבהם הם בדרך כלל מאכלסים מים רדודים ושוניות אלמוגים, והמשפחה ידועה בעיקר בשל המינים הפלנקטוניים שלה. בעוד שרוב המינים ממחלקת החומיות הם בעיקר שוכני מים קרים המפיקים תועלת מחומרים מזינים בגאות, משפחת הסרגסום יוצאת מכלל זה. באוקיינוס האטלנטי, הים סרגאסו נקרא על שם אצות אלו, מכיוון שבים זה כמות גדולה מאוד של אצות סרגסום.
היסטוריה

סרגסום קיבל את שמו על ידי מלחים פורטוגזים אשר מצאו את האצה בים סרגסו. המלחים קראו לאצה על שם מין של שמשון שצמח להם בבארות, הנקרא sargaço בפורטוגזית.
פלורידה קיז והאיים הקטנים שלה ידועים בשל הרמות הגבוהות של סרגסום המכסה את החופים. המין Gulfweed נצפה על ידי קולומבוס. אף על פי שבעבר פני הים של ים סרגסו נחשבו כמכוסים לגמרי בסרגסום, מה שהפך את הניווט לבלתי אפשרי, נתגלה בהמשך כי תופעה זו מתרחשת רק בזמן סחף.
אצות הסרגסום גם משמשות לתרופות. הן מעובדות ומנוקות לשימוש כתרופה צמחית. הרבליסטים סינים מרבים לתת מרשמים לאבקת סרגסום, הנעשה מהמין S. pallidum, או לעיתים רחוקות יותר, hijiki, או S. fusiforme, במינון של 0.5 גרם. על האבקה להיות מומסת במים חמים, לשתייה כמו תה. האבקה נקראת "האי זאו" ברפואה הסינית המסורתית, והיא נועדה לרפא "חום ליחה."
תיאור

מינים של משפחת אצות זאת עשוים לגדול עד לאורך של כמה מטרים. הם בדרך כלל בצבע חום או ירוק כהה. למינים מסוימים יש שלפוחיות מלאות גז התורמים לציפה, מה שעוזר לפוטוסינתזה. למינים רבים מרקם דביק ומחוספס, אשר יחד גוף חזק אך גמיש, עוזר להם לעמוד בזרמי מים חזקים.
אקולוגיה

המסות הגדולות של סרגסום משמות כסביבת מחיה לקבוצה מיוחדת של חיות וצמחי ים, אשר לא ניתן למצוא במקום אחר.
אצות סרגסום יכולות להימצא בסביבת החוף כתוצאה מסחף, קרוב לשטחי גידול של סרגסום.
מיני סרגסום מצויים בכל האזורים הטרופיים של העולם. הם לעיתים קרובות הצמח הנסחף הברור ביותר ליד אזורי החוף שבהם אזורי גידול סרגסום, אשר לעיתים קרובות נמצאים קרוב לשוניות אלמוגים. הצמחים גדלים כאשר הם נצמדים לאלמוגים, אזורים סלעיים או אזורי חצץ. מינים טרופיים אלה לעיתים קרובות עוברים מחזורים עונתיים של גדילה ודעיכה בתיאום עם שינויים עונתיים בים ובטמפרטורה. במקרים מסוימים (למשל, בים סרגסו), מיני סרגסו צפים על פני הים.
במיני סרגסום טרופיים, אשר לעיתים קרובות נצרכים על ידי דגים אוכלי עשב וקיפודי ים, יש רמה נמוכה יחסית של פנולים, טאנינים.
דג הסרגסום המסווה (ימין למעלה) חי בסביבות סחף של סרגסום. זה בדרך כלל דג קטן (שמאל למעלה). גם מיני דגים קטנים אחרים, כמו האבו נפחא הצעיר בתמונה (למטה) חיים בסביבות סרגסום
משבר הסרגסום בים הקריבי

בקיץ 2015, כמויות גדולות של מינים שונים של סרגסום נצברו לאורך חופים של מדינות רבות השוכנות לחופי הים הקריבי. כמה מהאיים שהושפעו כוללים את החוף הקריבי של מקסיקו, הרפובליקה הדומיניקנית, ברבדוס וטובגו. צמח מים נשטף לחוף, נערם על החופים ונרקב, מה שלרוב גרם לצחנה באזורי החופים. המדינות והאזורים המושפעים דנים על הגורמים להתפרצות, פתרונות אפשריים, ועל ההשפעה השלילית על התיירות. חוקרים אומרים כי התפרצות הסרגסום התחילה ב-2011, אבל זה הפך להיות גרוע יותר לאורך השנים. ישנם מספר גורמים שיכולים להסביר את ההתפשטות של הסרגסום באזור בשנים האחרונות. אלה כוללים עלייה של טמפרטורת הים ושינויים של זרמי הים בשל שינויי האקלים. כמו כן, פסולת ממקורות חקלאיים, דשנים ומי שפכים מן הערים, הזורמים לים, יכולים גם הם לתרום להתפתחותן של האצות..
במרץ 2023 נצפה שובל סרגסום באורך 8,000 ק"מ וברוחב מעל 400 ק"מ מתקדם מערבה אל חופי פלורידה, ומכפיל את גודלו כל חודש מאז נובמבר. האצות הצפות קולטות את אור השמש, מחממות את המים עוד יותר ומשגשגות עוד ועוד. בהתפרקן על החוף נוצר גז מימן גופרתי, שמגרה את העיניים, האף והגרון. על האצות נישאים יצורים קטנים שעלולים לגרות את העור.
ראו גם

אצות
לקריאה נוספת

Critchley, A.T., Farnham, W.F. and Morrell, S.L. 1983. A chronology of new European sites of attachment for the invasive brown alga, Sargassum muticum, 1973 - 1981. Journal of the Marine Biological Association of the United Kingdom, 63: 799 - 811.
Boaden, P.J.S. 1995. The adventive seaweed Sargassum muticum (Yendo) Fensholt in Strangford Lough, Northern Ireland. Ir. Nat. J. 25 111 - 113.
Davison, D.M. 1999. Sargassum muticum in Strangford Lough, 1995–1998; a review of the introduction and colonisation of Strangford Lough MNR and cSAC by the invasive brown alga Sargassum muticum. Environment and Heritage Service Research and Development Series. No.99/27 ISSN 1367-1979.
הערות שוליים

↑  C.Michael Hogan. 2011.
↑  "Sargasso". Straight Dope.
↑  Gómez de Silva, Guido 1988.
↑  David McFadden (10 באוגוסט 2015). "Stinking mats of seaweed piling up on Caribbean beaches". נבדק ב-10 באוגוסט 2015. {{cite web}}:  (עזרה)
↑  Xu Li & Wang Wei (2002). Chinese Materia Medica: Combinations and Applications. Donica Publishing Ltd. p. 425. ISBN 1-901149-02-1.
↑  Fulton CJ, Depczynski M, Holmes TH, Noble MM, Radford B, Wernberg TH, Wilson SK (2014) Sea temperature shapes seasonal fluctuations in seaweed biomass within the Ningaloo coral reef ecosystem.
↑  Chemical defenses and the susceptibility of tropical marine brown algae to herbivores.
1 2  "Stinking seaweed piling high on beaches in tourism-dependent Caribbean". CBC News.
↑  "Sargassum seaweed, 'greatest single threat to the Caribbean tourism industry'". MercoPress.
↑  Ben Adler, How pollution and climate change may have caused the Florida seaweed blob, Yahoo news, March 17, 2023
| --- | --- |
בקרת זהויות :  NLI: 987007530076005171
סערון אטלנטי

| סערון אטלנטי |
| --- | --- |
 איור של סערון אטלנטי
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
משפחה:: יסעוריים
סוג:: סערון
מין:: סערון אטלנטי
שם מדעי
 Pterodroma incerta ‏שלגל, 1863
תחום תפוצה
 מפת התפוצה של סערון אטלנטי

סַעֲרוֹן אַטְלַנְטִי (שם מדעי: Pterodroma incerta) הוא מין של עוף ים בסוג סערון, אשר תפוצתו מוגבלת לדרום האוקיינוס האטלנטי. הוא מקנן במושבות עצומות באיי טריסטן דה קונה ובמיוחד באי גוף, ומשוטט בים במרחב שבין ברזיל לנמיביה, כאשר רוב תצפיות הים מתרחשות ממערב לאיי הקינון, ולאורך גבול הלוחות הטקטוניים הסבטרופיים.
בישראל הוא מזדמן נדיר ביותר עם שתי תצפיות בלבד עד היום, ב-1982 וב-1989; שתיהן במפרץ אילת.
טקסונומיה ואטימולוגיה

שם הסוג Pterodroma, מגיע מיוונית עתיקה מהמילים pteron, "כנף" ו-dromos, "רץ". שם המין הספציפי incertus מגיע מלטינית ומשמעותו "לא בטוח", "בספק" (בדומה למילה באנגלית uncertain). השם משמש במינים שמעמדם הטקסונומי הוטל בספק.
זהו מין מונוטיפי, כלומר לא הובחנו תת-מינים נפרדים.
תיאור

זהו סערון בעל מבנה גוף חזק, חסון, ודו-גוני; כולו כהה מלבד החזה והבטן הלבנים. אורכו כ-43 ס"מ, מוטת כנפיו כ-104 ס"מ, ומשקלו כ-520 גרם. הכנפיים כהות בעיקרן, עם מעין 'יד' חיוורת מעט יותר בתת-כנף. הראש יכול להיראות אפור כשהניצוי בלוי. לסערונים אלו תוחלת חיים של 15 שנים בממוצע.
בית גידול ואקולוגיה

המין ניזון בעיקר מדיונונים, המהווים 87% מהתזונה שלו לפי כמה מחקרים; כמו-כן הוא ניזון גם מאורוניים כשהם עולים אל פני השטח בלילה, כמו גם מסרטנים ומיני דגים נוספים. מין זה ידוע בהרגלי הרבייה הליליים שלו. מושבות הקינון ממוקמות בין 50 ל-300 מטרים מעל פני הים, ממוקמים על צלע הצוקים באי גוף; ובעבר, באיי טריסטן דה קונה אף לגובה של למעלה מ-700 מטרים. הוא בונה את קינו במחילות שנחפרו בקרקעות כבול בצמחיית שרך-שיחית.
שימור

מין זה סווג בעבר כפגיע על ידי IUCN. עם זאת, מחקר חדש הוכיח את ההשפעה הקשה של טריפה על-ידי עכברים. כתוצאה מכך, הוחמר מצבו למעמד של מין בסכנת הכחדה בשנת 2008.
שימור > טורפים ואיומים

כיום הוא מאוים על ידי עכברי בית שהובאו, הטורפים אפרוחים שבקעו לאחרונה. טריפת עכברים נפוצה במיוחד באי גוף, שם אוכלוסיית העכברים המקומית התפתחה במהירות לכפול מגודלם של עמיתיהם היבשתיים באמצעות תופעה המכונה תסמונת האיים (אנ').
בהתחשב בתפוצת הרבייה הקטנה שלה, סופות טרופיות מהוות גם הן איום על האוכלוסייה. סופות קשות יותר ויותר מאיימות גם על הזמינות של מקורות מזון כגון דיונונים.
שימור > אומדני אוכלוסייה

באי גוף הוערך כי ישנם כ-1.8 מיליון זוגות מקננים בשנת 2001, מה שמצביע על אוכלוסייה כללית בגודל של כ-5 מיליון פרטים. גודל האוכלוסייה הוערך מחדש, תוך התחשבות בשיעורי התפוסה של מאורות מתאימות בשנים 2010 ו-2012. אומדן חדש זה מצביע על גודל אוכלוסייה של כ-860,000 זוגות, ונע בין 630,000 ל-1,100,000 זוגות. מכיוון ששיעורי התפוסה השתנו מדי שנה, ניתן היה להעריך את שטחי הקינון הכוללים של המין רק באופן גס, והונח כי צפיפות המחילות הייתה דומה בכל בית הגידול. לפיכך יש להתייחס לאומדן זה בזהירות.